AMV on lyhenne sanoista Anime Music Video. Se siis tarkoittaa musiikkivideota, joka koostuu Animesta (japanilaisesta animaatiosta) ja musiikista. Yleensä kyseessä on videon osalta kollaasi eli se sisältää videota useista eri Anime-sarjoista tai -elokuvista. Audiopuolella ääniraita on yleensä jonkin yksittäisen yhtyeen tai artistin musiikkia, mutta myös audiopuolella käytetään kollaaseja eri yhtyeiden musiikista.
Monissa videoissa audio ja video on koitettu synkronoida jotenkin yhteen. Tämän saattaa näkyä esim. sillä tavalla että hahmo videossa tanssii musiikin tahtiin tai laulaa kappaleen sanoja.
Suurin osa AMV:stä on harrastelijoiden tekemiä. Tämän takia niiden levittäminen ei ole yleensä sallittua, sillä sekä video että audio ovat yleensä tekijänoikeudella suojattuja. Myös muutamia kaupallisia musiikkivideoita on olemassa.